การเปลี่ยนแปลงของสภาพภูมิอากาศ กำลังบ่อนเซาะสิทธิของเด็กๆ
วันศุกร์เป็นวันเด็กสากล ซึ่งตรงกับวันครบรอบปีที่ 20 นับตั้งแต่สหประชาชาติ ประกาศใช้สนธิสัญญาที่ค้ำประกันสิทธิต่างๆ ของเด็ก แต่นักกิจกรร
องค์การเด็กแห่งสหประชาชาติ ซึ่งมีชื่อย่อว่ายูนิเซฟ ระบุว่า ขณะนี้ประชากรโลกกว่าร้อยละ 46 มีอายุต่ำกว่า 25 ปีหรืออีกนัยหนึ่งมีจำนวนทั้งหมดสามพันล้านคน แต่ยูนิเซฟระบุว่า การเปลี่ยนแปลงของสภาพภูมิอากาศจะกระทบกระเทือนเยาวชนเหล่านี้มากที่สุด คุณชานธา โบลเมน ผู้แทนยูนิเซฟที่ แอฟริกาใต้กล่าวต่อวอยซ ออฟ อเมริกาว่า เยาวชนเสี่ยงภัยธรรมชาติ อย่างเช่นอุทกภัย และภาวะอากาศแห้งแล้งมากที่สุดนักวิทยาศาสตร์กล่าวว่า การเปลี่ยนแปลงของสภาพภูมิอากาศ ทำให้เกิดภัยธรรมชาติมากขึ้นเรื่อยๆคุณชานธา โบลเมนกล่าวด้วยว่า โรคภัยไข้เจ็บที่เด็กๆ เป็นกันมากกว่าคนกลุ่มอื่นๆ อย่างเช่น โรคขาดอาหาร โรคท้องร่วง และไข้จับสั่นนั้น ล้วนแต่อ่อนไหวต่อการเปลี่ยนแปลงของสภาพภูมิอากาศ คุณชานธา โบลแมนกล่าวไว้ตอนนี้ว่า "ตามพื้นที่หลายแห่งอย่างเช่นเขตที่ราบสูงในเคนยา และเอธิโอเปีย คนป่วยเป็นไข้จับสั่นมากขึ้น เพราะยุงซึ่งแต่ก่อนไม่เคยเพาะพันธุ์ตามที่สูงนั้น มาในตอนนี้กลับเพาะพันธุ์ตามที่สูงทั้งนี้เพราะอุณหภูมิสูงขึ้นนั่นเอง" คุณชานธา โบลเมนกล่าวด้วยว่า เพราะเหตุที่การเปลี่ยนแปลงของสภาพภูมิอากาศกระทบต่อความมั่นคงด้านอาหาร เยาวชนจึงต้องเลิกเรียนหนังสือไปพลางก่อน แล้วไปช่วยงานตามไร่นาหรือในครอบครัวและว่าเราจะต้องทำให้มั่นใจได้ ว่าจะไม่มีการละมือจากการศึกษาไปอย่างกระทันหันเพื่อหลีกเลี่ยงมิให้เกิดภาวะยากจนมากขึ้น คุณชานธา โบลเมนกล่าวว่า หลังจากเกิดภัยธรรมชาติแล้วจะต้องมีการช่วยเหลือบรรเทาทุกข์โดยทันที จะต้องมีการตัดสินใจทางการเมืองเสีย แต่เดี๋ยวนี้เพื่อเอื้ออำนวยโอกาสทางสังคม และเศรษฐกิจแก่เยาวชนในเวลาข้างหน้า และว่าจำเป็นต้องหาทางออกทางการเมืองมาขบแก้ปัญหาการที่เยาวชนว่างงานจำนวนมาก และการที่เยาวชนโดนตัดสิทธิ์ต่างๆ เพราะมิฉะนั้นแล้ว จะเกิดความไร้เสถียรภาพในสังคมมากขึ้น ส่วนคุณ ฟรานซิสเซบาลโลสแห่งสถาบันการพัฒนาคดีศึกษา อันเป็นสถาบันการวิจัย ซึ่งตั้งอยู่ที่อังกฤษกล่าวว่าการเอื้ออำนวยโอกาสเป็นการให้อำนาจแก่เด็กๆ เธอกล่าวว่า มีภาษิตบทหนึ่งที่ว่าควรให้เด็กมาร่วมเฉยๆแต่ไม่ต้องพูดอะไรให้ฟังและว่าปัญหาที่สำคัญ ปัญหาหนึ่งในตอนนี้ก็คือบ่อยครั้งทีเดียว เด็กตกเป็นเหยื่อและด้วยเหตุนี้พวกเขาไม่มีโอกาสพูดอะไรให้ฟังเลย คุณฟรานซิส เซบาลโลสกล่าวด้วยว่า เยาวชนในวันนี้จะต้องเป็นผู้รับผิดชอบเรื่องผลกระทบอันเกิดจากการเปลี่ยนแปลงของสภาพภูมิอากาศในอีกไม่ช้านี้ ดังนั้นพวกเขา ควรจะมีส่วนพัวพันกับกระบวนการตัดสินใจกันตั้งแต่ต้นเลย คุณฟรานซิส เซบาลโลสกล่าวไว้ตอนนี้ว่า "เยาวชนในวันนี้ก็คือผู้นำในเวลาข้างหน้าด้วยเหตุนี้ พวกเขาควรมีสิทธิเข้าร่วมในการสร้างอนาคตของโลก ส่วนที่เป็นมรดกตกทอดมาถึงพวกเขาที่พวกเขาต้องการพำนักอาศัยอยู่" อนุสัญญาเกี่ยวกับสิทธิของเด็กของสหประชาชาติ บ่งชี้ว่าเด็กๆมีสิทธิที่จะมีชื่อเสียงเรียงนาม สัญชาติ การศึกษา มีการป้องกันสุขภาพอนามัย ที่ได้มาตรฐานสูงที่สุดเท่าที่จะเป็นไปได้ตลอดจนได้รับการคุ้มครองให้ปลอดพ้น จากการปฏิบัติที่มิชอบ และการแสวงประโยชน์จากพวกเขา ยูนิเซฟระบุว่าเด็กราวๆ 115ล้านคนมิได้เรียนหนังสือในปีพุทธศักราช2545 แต่ในปีพุทธศักราช 2550 ตัวเลขดังกล่าวลดลงเหลือ 101 ล้านคน และว่า เด็กจำนวนอาจถึงหนึ่งพันล้านคนยังคงขาดบริการที่จำเป็นอย่างยิ่งยวดต่อความอยู่รอด และความพัฒนาก้าวหน้าของพวกเขา